Ulkoministeriö

Lausunto

21.09.2021

Asia: VN/898/2021-PLM-3

**Puolustusministeriön lausuntopyyntö; Asevelvollisuuslain 118 §:n ja siviilipalveluslain 79 §:n muuttaminen**

Asevelvollisuuslain 118 §

**Huomiot koskien asevelvollisuuslain 118 §:ää**

-

Siviilipalveluslain 79 §

**Huomiot koskien siviilipalveluslain 79 §:ää**

-

Muut mahdolliset kommentit

**Muut mahdolliset huomiot**

Ulkoministeriö pitää ehdotettuja muutoksia kannatettavana ja esittää lausuntonaan seuraavaa:

Esityksen tavoitteena on selkeyttää oikeustilaa ja jo kertaalleen asevelvollisuudesta ja siviilipalveluksesta kieltäytymisestä tuomittujen tilannetta.

Ulkoministeriö kiinnittää huomiota siihen, että luonnoksessa ei käsitellä lainkaan Suomen kansainvälisiä ihmisoikeusvelvoitteita.

Kansalaisoikeuksia ja poliittisia oikeuksia koskeva kansainvälinen yleissopimus (SopS 7 ja 8/1976) on merkittävä sekä yleisen syrjinnän kiellon (2 artikla) että myös asepalvelukseen liittyvien ihmisoikeuskysymysten osalta, kuten myös yleissopimus ihmisoikeuksien ja perusvapauksien suojaamiseksi (SopS 18 ja 19/1990; sellaisena kuin se on myöhemmin muutettuna SopS 71 ja 72/1994, SopS 85 ja 86/1998, SopS 8 ja 9/2005, SopS 6 ja 7/2005 sekä SopS 50 ja 51/2010; Euroopan ihmisoikeussopimus). Euroopan ihmisoikeussopimuksen 14 artikla kieltää syrjinnän muun muassa uskonnon perusteella. Suomi on osapuolena myös Euroopan ihmisoikeussopimuksen 12. pöytäkirjassa (SopS 8 ja 9/2005), jonka 1 artiklassa on kaikkinaisen syrjinnän kielto.

Uudella sääntelyllä pyritään välttämään kaksoisrangaistavuuden ne bis in idem -periaatteen kannalta ongelmallinen palveluskierre tapauksissa, joissa asevelvollisuudesta tai siviilipalveluksesta kieltäytymisestä ei ole tuomittu rangaistusta.

Ne bis in idem -periaate (kielto syyttää ja rangaista kahdesti) sisältyy Euroopan ihmisoikeussopimuksen seitsemännen lisäpöytäkirjan 4 artiklaan.

Euroopan ihmisoikeussopimuksen seitsemännen lisäpöytäkirjan 4 artiklan mukaan:

1." Ketään ei saa saman valtion tuomiovallan nojalla tutkia uudelleen tai rangaista oikeudenkäynnissä rikoksesta, josta hänet on jo lopullisesti va-pautettu tai tuomittu syylliseksi kyseisen valtion lakien ja oikeudenkäynti-menettelyn mukaisesti.

2. Edellisen kappaleen määräykset eivät estä ottamasta juttua uudelleen tutkittavaksi asianomaisen valtion lakien ja oikeudenkäyntimenettelyn mu-kaisesti, jos on näyttöä uusista tai vasta esiin tulleista tosiseikoista tai jos aiemmassa prosessissa on tapahtunut sellainen perustavaa laatua oleva virhe, joka voisi vaikuttaa lopputulokseen.

3. Tästä artiklasta ei saa poiketa yleissopimuksen 15 artiklan perusteella"

Myös kansalaisoikeuksia ja poliittisia oikeuksia koskeva kansainvälinen yleissopimuksen 14 artiklan 7 kohta sisältää ne bis in idem -kieltoa koskevan määräyksen:

"7. Ketään ei saa tutkia tai rangaista uudelleen rikoksesta, josta hänet on jo lopullisesti tuomittu syylliseksi tai vapautettu asianomaisen maan lain ja oi-keudenkäyntijärjestyksen mukaisesti."

Ulkoministeriö esittää, että tämä tuodaan esille esityksessä.

Fokin Katja

Ulkoministeriö